Thomas Learmont

Thomas Learmont (n. 1220–1298) oli skotlantilainen laird ja profeetta. Häntä pidetään keskienglanniksi kirjoitetun Tristanin legendan version, Sir Tristremin, kirjoittajana.

Keskiaikaisissa Learmontin elämään liittyvissä tarinoissa kerrotaan, että hän sai profetoimisen lahjan sen jälkeen, kun haltioiden maan kuningatar oli kutsunut hänet luokseen. Samalla Learmont menetti kykynsä valehdella. Walter Scott kirjoitti laajennetun version Learmontin tarinasta vuonna 1802.

Venäläisen Lermontov-suvun perimätiedon mukaan he ovat Thomas Learmontin jälkeläisiä. Suvun tunnetuin jäsen oli runoilija Mihail Lermontov.

Lähteet

Skotlantilaiset runoilijat
Profeetat
Brittiläinen kansanperinne
1200-luvulla syntyneet
1200-luvulla kuolleet